Ensimmäinen komission direktiivi 77/629/ETY annettu 28 päivänä syyskuuta 1977 viiniköynnöksen kasvullisen lisäysaineiston pitämisestä kaupan annetun neuvoston direktiivin 68/193/ETY liitteiden muuttamisesta



Virallinen lehti nro L 257 , 08/10/1977 s. 0027 - 0028

Suomenk. erityispainos Alue 3 Nide 9 s. 0075

Kreikank. erityispainos: Luku 03 Nide 19 s. 0125

Ruotsink. erityispainos Alue 3 Nide 9 s. 0075

Espanjank. erityispainos: Luku 03 Nide 13 s. 0063

Portugalink. erityispainos: Luku 03 Nide 13 s. 0063



ENSIMMÄINEN KOMISSION DIREKTIIVI annettu 28 päivänä syyskuuta 1977 viiniköynnöksen kasvullisen lisäysaineiston pitämisestä kaupan annetun neuvoston direktiivin 68/193/ETY liitteiden muuttamisesta (77/629/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY(1), sellaisena kuin se on viimeksi muutettuna neuvoston direktiivillä 74/648/ETY(2), ja erityisesti sen 17 a artiklan, sekä katsoo, että tieteellisen ja teknisen tietämyksen kehityksen perusteella olisi mainitun direktiivin liitteisiin tehtävä muutoksia jäljempänä esitetyistä syistä, olisi parannettava viinin kasvullisen lisäysaineiston viljelyn osalta direktiivissä vaadittuja edellytyksiä, jotta voitaisiin tehdä päätelmiä vahingollisten organismien esiintymisestä, erityisesti virussairauksien ja niiden tartunnanlevittäjien osalta, direktiivin saksankielistä versiota on korjattava, on otettava huomioon varttamisoksapistokkaiden kokolajittelussa käytettävät uudet tekniikat, terveiden viiniviljelysten aikaansaamiseksi mahdollisimman nopeasti olisi ensimmäisessä vaiheessa sallittava säädettyyn viralliseen etikettiin ylimääräiset ja vapaaehtoiset merkinnät perusaineiston jälkeläisaineistosta, joille on tehty virallisesti tunnustetut virussairauksia koskevat testit, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan neuvoston direktiivin 68/193/ETY liite I seuraavasti: 1. Korvataan I osan 3 kohdassa sanat "vahingollisten organismien, erityisesti virusten" sanoilla "haitallisten organismien tai niiden tartunnanlevittäjien, erityisesti ankeroisten, jotka kuljettavat virussairauksia"; 2. Korvataan saksankielisessä versiossa I osan 5 kohdassa sana "Kurzknotigkeit" sanalla "Reisigkrankheit"; 3. Korvataan I osan 6 kohta seuraavasti: "6. Haitallisten organismien johdosta puuttuvien köynnösten osuus ei ole suurempi kuin - 5 % varmennetun lisäysaineiston tuottamiseen tarkoitetuilla emokasviviljelmillä ja - 10 % vakiolisäysaineiston tuottamiseen tarkoitetuilla emokasviviljelmillä. Jos puuttuvat köynnökset aiheutuvat muista kuin kasvinsuojelullisista syistä ja jos puuttuvien köynnösten osuus on mainittuja prosenttimääriä suurempi, on nämä syyt merkittävä asiakirjaan." 2 artikla Korvataan liitteessä II olevan III osan 1 kohdassa B-kirjaimen alla oleva teksti seuraavasti: "B. Pituus a) perusrungon vartettavat pistokkaat: vähimmäispituus 1,05 m alimman solmun alapuolelta ottaen huomioon ylin solmuväli; b) juurrutettavat pistokkaat: vähimmäispituus 55 cm alimman solmun alapuolelta ottaen huomioon ylin solmuväli; lajin Vitis vinifera osalta 30 cm; c) varttamisoksapistokkaat: - kun on viisi käyttökelpoista silmua, vähimmäispituus on 50 cm solmun alapuolelta ottaen huomioon ylin solmuväli; - kun on yksi käyttökelpoinen silmu, vähimmäispituus on 6,5 cm; varttamisviilto tehdään silmun vähimmäisetäisyydelle - 1,5 cm siitä ylöspäin, - 5 cm siitä alaspäin." 3 artikla Korvataan liitteessä III olevan 3 kohdan teksti seuraavasti: >TAULUKON PAIKKA> 4 artikla Muutetaan liite IV seuraavasti: 1. Lisätään A osan jälkeen seuraava osa: "B. Ylimääräiset hyväksytyt tiedot perusluokkien ja varmennettujen luokkien lisäysaineiston osalta "Peruslisäysaineiston/ja perusaineistoa edeltäneen kasvullisen vaiheen aineiston on tarkastanut . . . (nimetty viranomainen), ja ne on tunnustettu puhtaiksi . . . (virussairaus) osalta . . . (testimenetelmä) mukaan." Nämä tiedot voivat viitata kaikkiin perusluokkien ja varmennettujen luokkien aineistoihin viinin kierrelehtiviruksen ja viuhkalehtiviruksen osalta ja perusrungon kohdalla lisäksi läikkäviruksen osalta. Testien on oltava virallisesti tunnustettuja ja vähintään kolmen vuoden ajan tunnustetun ja virallisesti tarkastetun viranomaisen suorittamia. Voidaan soveltaa: - kaikkien virussairauksien osalta indikaattorimenetelmää viinikasveilla, - viuhkalehtiviruksen osalta edellä mainittujen menetelmien lisäksi indikaattorimenetelmää ruohokasveilla sekä serologista menetelmää." 2. Muutetaan entinen B osa C osaksi. 5 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivänä heinäkuuta 1978. 6 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä syyskuuta 1977. Komission puolesta Puheenjohtaja Finn GUNDELACH (1) EYVL N:o L 93, 17.4.1968, s. 15 (2) EYVL N:o L 352, 28. 12. 1974, s. 43